पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। आज पंजाबी म्यूजिक इंडस्ट्री में सिंगर्स की गिनती करना मुश्किल नहीं नामुमकिन हो गया है। हर दूसरे दिन एक नई पंजाबी एलबम रिलीज होती है। लेकिन इनमें से किस सिंगर की आवाज ऑडियंस तक पहुंचानी है यह काम थोड़ा टेढ़ा होता है। और इसी काम को 9 एक्स टशन के प्रोग्रामिंग हेड बलजिंदर महंत एंजॉय करते हैं। शनिवार को टशन नाइट के लिए वह 9एक्स के कंटेंट हेड अमर तिड़के और बिजनेस हेड पुनीत पांडे के साथ शहर पहुंचे। इस मौके पर उन्होंने म्यूजिक चैनल की बढ़ती पॉपुलैरिटी पर बात की।
पुनीत पांडे की मानें तो अभी 9एक्स टशन को लॉन्च हुए 21 महीने हुए हैं, और ऑडियंस में इसकी पॉपुलैरिटी बाकी पंजाबी रीजनल चैनल्स से ज्यादा है। वह कहते हैं, 'यह टीआरपी की बात मैं नहीं करता, हमारे पास हर हफ्ते वीरवार को जो लिस्ट आती है, वो यह बात कहती है। और इसकी वजह है नॉन-स्टॉप एंटरटेनमेंट। हमारे चैनल का काम है नए-पुराने पंजाबी सॉन्ग से लोगों को एंटरटेन करना। और इसके पीछे एक पूरी टीम तैयार की है जो ऑडियंस की पसंद की हर छोटी से छोटी जरूरत का ख्याल रखती है।Ó शायद तभी बलजिंदर को हर रोज पांच से 10 गाने रिजेक्ट करने पड़ते हैं। बलजिंदर कहते हैं, मेरे पास ऑफिस में रोज कई सिंगर्स के नए गाने आते हैं। और उनमें से 5-10 तो मुझे रोज रिजेक्ट करने पड़ते हैं। क्योंकि हम लोग ऑडियंस को कुछ भी नहीं दिखा सकते। जो चीज हमारी टीम को एंटरटेन करेगी, वही ऑडियंस को भी करेगी। इसलिए डिप्रेसिंग सॉन्ग और डिवोशनल सॉन्ग हमारे चैनल पर नहीं चलाए जाते।Ó इस चैनल को शुरू करने का मकसद ही यही था कि लोग 24 घंटे अच्छे गाने सुन सके। कोई प्रोग्रैम नहीं, न ही कोई फिल्म। इस बात पर अमर कहते हैं कि हमारे चैनल को देखने के लिए लोगों को अपॉइंटमेंट लेने की जरूरत नहीं है। जबकि बाकी के दूसरे चैनल्स पर फिल्म और सीरियल देखने के लिए लोग पहले अपनी घड़ी चेक करते हैं। क्योंकि हर सीरियल और शो का अपना टाइम होता है। लेकिन गानों का कोई टाइम नहीं। जब भी लगाओगे, एंटरटेन होगे।
बॉक्स
गानों की ब्रेक है एनिमेशन और ह्यूमर के नाम
अमर ने बताया कि लोगों को गानों से ब्रेक देने के लिए चैनल ने अपने एनिमेटिड कैरेक्टर्स शुरू किए थे। और कई 9 एक्स वाले ही कैरेक्टर्स टशन चैनल में डाले गए। लोगों को ह्यूमर बहुत पसंद है। बस उसे अलग ढंग से दिखाते हैं। जब पंजाब में चैनल लॉन्च करने आए तो भाभी कैरेक्टर शुरू करने की सोची। और इस कैरेक्टर को इतनी पॉपुलैरिटी मिली कि वीडियो गेम एप्लिकेशन भी हम लोगों ने शुरू कर दी। अब वो भी यंगस्टर्स में काफी पॉपुलर है। एक और एनिमेटिड कैरेक्टर है यूडीपी (उल्लू दा पट्ठा)। यह कैरेक्टर बिना सर पैर वाली बातें करता है और लोगों को एंटरटेन करता है। इन कैरेक्टर्स की पॉपुलैरिटी हम लोगों को अपने सोशल नेटवर्किंग साइट पर आते लोगों के व्यूज से पता चलती रहती है। जल्द ही दो नए एनिमेटिड कैरेक्टर्स टशन पर शुरू करने जा रहे हैं।
च
ं
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva kas_Deva hin_Deva hin_Deva san_Deva hin_Deva zho_Hant eng_Latn